CELEX: C2005/006/53
Language: da
Date: 2005-01-08 00:00:00
Title: Sag C-453/04: Anmodning om præjudiciel afgørelse forelagt ved kendelse afsagt den 31. august 2004 af Landgericht Berlin i handelsregistersagen innoventif Limited

8.1.2005   
            
            
               DA
            
            
               Den Europæiske Unions Tidende
            
            
               C 6/29
            
         Anmodning om præjudiciel afgørelse forelagt ved kendelse afsagt den 31. august 2004 af Landgericht Berlin i handelsregistersagen innoventif Limited
   (Sag C-453/04)
   (2005/C 6/53)
   Processprog: tysk
   Ved kendelse afsagt den 31. august 2004, indgået til Domstolens Justitskontor den 28. oktober 2004, har Landgericht Berlin i handelsregistersagen innoventif Limited forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er det foreneligt med etableringsfriheden for selskaber i henhold til artikel 43 EF og 48 EF, at registrering i handelsregisteret af en filial, der er oprettet i Forbundsrepublikken Tyskland af et kapitalselskab med hjemsted i Storbritannien, gøres betinget af, at der betales et forskud, der fastsættes efter de forventede udgifter til offentliggørelse af selskabets formål, således som dette er angivet i de relevante bestemmelser i selskabets Memorandum of Association?